L 283/8 Den Europæiske Unions Tidende 27.10.2007 RÅDETS FORORDNING (EF) Nr. 1261/2007 af 9. oktober 2007 om ændring af forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 37, under henvisning til forslag fra Kommissionen, under henvisning til udtalelse fra Europa-Parlamentet, og ud fra følgende betragtninger: Rådets forordning (EF) nr. 320/2006 (!) blev vedtaget for at give de mindst konkurrencedygtige sukkerproducenter mulighed for at opgive deres kvoteproduktion. Forord- ningen har dog ikke resulteret i, at der er blevet givet afkald på kvoter i det oprindeligt forventede omfang. I henhold til artikel 10, stk. 2, i Rådets forordning (EF) nr. 318/2006 af 20. februar 2006 om den fælles markedsordning for sukker (?) skal der under hensyn- tagen til resultaterne af omstruktureringsordningen fore- tages en lincær nedskæring af de nationale og regionale kvoter senest ved udgangen af februar 2010 for at undgå uligevægt på markedet fra og med produktionsåret 2010/11. En sådan lineær nedskæring kan straffe de mest konkurrencedygtige virksomheder og svække indu- strien som helhed. For at undgå dette anses det for nødvendigt at forbedre omstruktureringsordningen, så der bliver givet afkald på flere kvoter i henhold til ordningen. Det ser ud til, at sukkervirksomhederne har afholdt sig fra at indsende ansøgninger om omstruktureringsstøtte, fordi der ikke er nogen sikkerhed for, hvor stor en omstruktureringsstøtte de vil  modtage, eftersom medlemsstaterne i henhold til artikel 3, stk. 6, i forord- ning (EF) nr. 320/2006 kan beslutte at forhøje den mini- mumsprocentdel af støtten, som forbeholdes sukkerroe-, sukkerrørs- og cikorieavlere og maskinstationer. For at fjerne denne usikkerhed bør den støtte, som forbeholdes avlere og maskinstationer, fastsættes til 10% af den støtte, som ydes til sukkervirksomhederne, og avlerne bør have en ekstrabetaling for produktionsåret (1) EUT L 58 af 28.2.2006, s. 42. (?) EUT L 58 af 28.2.2006, s. 1. Senest ændret ved Kommissionens forordning (EF) nr. 247/2007 (EUT L 69 af 9.3.2007, s. 3). (5) 2008/09. I visse tilfælde er der behov for en længere periode til at forberede omstruktureringsprocessen. Hvis virksomhederne i disse tilfælde beslutter at ansøge om omstruktureringsstøtte fra produktionsåret 2009/2010, bør ekstrabetalingen til avlerne for ikke at skade disse også ydes for produktionsåret 2009/2010, forudsat at virksomhedens ansøgning indsendes inden den 31. januar 2008. For ikke at stille de virksomheder og avlere, der deltog i omstruktureringsordningen i produktionsåret 2006/07 og 2007/08, dårligere, bør de med tilbagevirkende kraft have udbetalt forskellen mellem den støtte, der blev tildelt disse produktionsår, og den støtte, der ville være blevet udbetalt for produktionsåret 2008/09. For at skabe et yderligere incitament til at deltage i omstruktureringsordningen bør virksomheder, der for produktionsåret 2008/09 giver afkald på en procentdel af deres kvote, som mindst svarer til virksomhedens tilbagetrækningsprocentdel for 2007/08, fritages for at betale en del af den midlertidige omstruktureringsafgift, som i henhold til artikel 11 i forordning (EF) nr. 320/2006 skal betales for produktionsåret 2007/08. Fritagelsen bør svare til tilbagetrækningsprocentdelen. Endvidere er det hensigtsmæssigt at indføre en ansøg- ningsprocedure i to etaper, som gør det muligt for virk- somheder, der inden den 31. januar 2008 beslutter at give afkald på en del af deres kvote svarende til mindst denne tilbagetrækningsprocent, at indsende en anden ansøgning inden den 31. marts 2008, som giver dem mulighed for at give afkald på yderligere en del af eller hele deres kvote på baggrund af markedssituationen på dette tidspunkt. Omstruktureringsordningen formodes at kunne give bedre resultater, hvis avlerne på eget initiativ kunne opgive deres produktion af sukkerroer eller sukkerrør, som skal forarbejdes til kvotesukker. Med henblik herpå bør avlerne i produktionsåret 2008/09 have mulighed for at ansøge direkte om den støtte, som er omhandlet i artikel 3, stk. 6, i forordning (EF) nr. 320/2006, såfremt de ophører med at levere sukkerroer eller sukkerrør til de virksomheder, over for hvilke de var bundet af leverings- kontrakter i de foregående produktionsår. Medlemssta- terne bør som følge heraf nedsætte de pågældende sukkervirksomheders kvote. I nogle tilfælde kan det være mere hensigtsmæssigt at anvende denne mulighed på medlemsstatsniveau end på virksomhedsniveau.